Nils Bielke (1569–1639)

Vabahärra **Nils Turesson Bielke** (5. november 1569 Hörningsholmi loss, Mörkö saar, Södermanland – 17. detsember 1639 Salsta loss, Uppsala lään) oli Rootsi riigitegelane. 

Nils Turesson Bielke sündis 1569. aastal, õppis Rostocki ülikoolis (1588) ja Siena ülikoolis (1591), astus 1594. aastast Södermanlandi hertsog Karli teenistusse ning nimetati hertsogi nõunikuks. 1598. aastal nimetati Södermanlandi Oppunda kihelkonnakohtunikuks.

Kui Södermanlandi hertsog Karl alustas avalikku mässu, katoliiklasest Poola-Rootsi kuninga Sigismundi vastu, oli Soome aadel hoidis ikkagi avalikult Sigismundi poole, ka 1599. aastal Sigismundi troonilt tõukamise järel ja oli üpris Karli-vastaselt meelestatud. Vastasus oli nii suur, et Karl käis veel samal aastal, enne kuningaks kroonimist, koguni Soomes korda loomas ja vallutas opositsiooni tugipunktid Turu, Helsingi ja Viiburi 1599. aasta teises pooles, opositsiooni juhid hukati Turu veresaunas. Vastaste üle kohtupidamiseks Karl pani kiiresti kokku talle lojaalsest vandekohtunikust koosneva kohtu, kohtunike hulka kuulusid ka Svante ja Nils Bielke Salstast, tribunal mõistis hulga süüdistatavatest surma. Nils nimetati ametisse Turu linnuse asehalduri Tönne Göransson juurde.

1600. aastal Linköpingi riigipäeval nimetati ta õukonnanõunikuks ja 1602. aastast kohtunõunikuks ja arvati hiljem, tõenäoliselt ilma uue ametisse nimetamiseta, koos teiste kõrgete kuninglike nõunikega Rootsi riigipäev liikmeks.

Rootsi-Poola sõjas saadeti ta 1603. aastal koos Göran Claessoniga (Stjernsköld) vägedega Läänemereprovintsidesse 5. septembril 1603 ja kästi (7. novembril) sinna talveks jääda. 1604  22. märtsil määrati Norrköpingi riigipäeva otsusega, Zygmunt III Waza poja Östergötlandi hertsogi Johani (1589–1618) üheks eestkostjaks.

Nils Bielke oli 1605. aastal 10. mail nimetatud asehalduriks Tallinnas, kuid ei asunud sellele ametikohale, vaid määrati sama aasta 19. juunil kogu Rootsi sõjaväe ülemjuhatajaks.

1606. aasta  21. augustil saadeti ta taas koos Göran Claessoniga (Stjernsköld) vägedega Läänemereprovintsidesse, kuhu saabus laevastikuga 26. oktoobril. 25. juulil 1608 oli Nils Bielke volinik vaherahuläbirääkimistel Poolaga.

Ta tõsteti 12. augustil 1608 koos Rootsi riigikantslerist venna Svante Turesson Bielkega (1567–1609) Rootsi vabahärraseisusse, Rootsi rüütelkonna vabahärrasuguvõsa nr 6.

Nils Bielke oli pärast kuningas Karl IX surma (1611),  17-aastasele Gustav II Adolfile määratud eestkostevalitsuse liige, ta oli Rootsi volinik Kalmari sõja Knäredi rahukongressil 17. novembril 1612; neljaliikmelise komisjoni liige, mis määrati Älvsborgi lunaraha haldamiseks 13. veebruaril 1614, 1614. aastast Svea õuekohtu assessor, Riigikammerei nõunik 1615–1623. 

Poola-Rootsi 1621–1625 aastate sõjas, Gustav II Adolfi Liivimaa sõjakäigu ajal 16. juulil 1621 ja 6. juunil 1622 oli ta tegutseva Rootsi valitsuse liige. 

Nils Bielke oli 15. juunist 1623 Turu õuekohtu esimene president, Soomes ja 1623–1631 Rootsi Soome kindralkuberner.

## Perekond
Tema vanemad olid Salestadi ja Kråkerumi härra, Upplandi *[[lagman]]* ja riiginõunik Ture Pedersson Bielke (1507–1577) ja tema teine abikaasa, Stegeholmi ja Västerviki krahvi Svante Stensson Sture tütar, krahvitar Sigrid Svantesdotter Sture (1538–1613). 

Ta abiellus Stockholmis 12. märtsil 1605 Ingeborg Oxenstiernaga (1581–1661), kes oli hertsog Karli nõuniku ja asehalduri, Mörby vabahärra Bengt Gabrielsson Oxenstierna (u 1547–1591) ja tema Bogesundist pärit esimese naise Sigrid Gustafsdotteri (Tre Rosor) (u.1548–1586) tütar ning Tallinna asehalduri Gabriel Bengtsson Oxenstierna (1586–1656) õde ja Liivimaa kindralkuberneri Bengt Bengtsson Oxenstierna poolõde. 

Abielust sündisid:
*Ture Bielke (1606–1648), krahv Nils Bielke (1644–1716) isa
*Sigrid Bielke (1607–1634), abiellus Åke Henriksson Tottiga (1598–1640), krahv Claes Totti ema
*Christina Bielke (1609–1609)
*Carin Bielke (1612–1694), abiellus 1641 riigimarssal Axel Banériga (1594–1642)
*Gustaf Bielke (1618–1661)
*Svante Bielke (1620–1645), Carl Gustaf Wrangeli rügemendi major 
*Brita Bielke ( –1669), abiellus Stockholmis 1642 Gustaf Banériga (1618–1689),
*Sten Bielke (1624–1684), Rootsi riigivarahoidja (*Riksskattmästare* – riigimaksumeister) 1672–1684
## Viited

## Välislingid
*Nils Turesson Bielke, Rootsi biograafialeksikon (art av B. BOËTHIUS.), vaadatud 16.12.2025.